PRITARTA

Rokiškio rajono savivaldybės tarybos

 2024 m. balandžio 25 d. sprendimu Nr. TS-138

**VALSTYBINĖS ŽEMĖS PANAUDOS**

**SUTARTIS**

2024 m. balandžio d. Nr.

Rokiškis

Mes, Lietuvos Respublika, atstovaujama Rokiškio rajono savivaldybės, kodas 111101681, buveinės adresas Rokiškio r. sav., Rokiškio m., Sąjūdžio a. 1, kuriai atstovauja administracijos direktorius Valerijus Rancevas, veikiantis pagal 2024 m. vasario 15 d. Rokiškio rajono savivaldybės mero potvarkį „Dėl įgaliojimų Rokiškio rajono savivaldybės administracijos direktoriui suteikimo“, Nr. MV-81, toliau sutartyje vadinama Panaudos davėju irbiudžetinė įstaiga Rokiškio kultūros centras, kodas 191570541, buveinė Rokiškis, Sąjūdžio a. 2, atstovaujamas direktorės Vaivos Baltrūnaitės Kirstukienės, veikiančios pagal įstaigos nuostatus**,** toliau vadinama Panaudos gavėju, sudarėme šią sutartį:

1. Panaudos davėjas perduoda neatlygintinai naudotis, o Panaudos gavėjas priima **0,9938 ha** žemės sklypo Nr. 7375/0020:63 (unikalus Nr. 4400-0227-2862), esančio **Rokiškyje, Sąjūdžio a. 2, 0,9038 ha dalį**, pagrindinė žemės naudojimo paskirtis – kita, naudojimo būdas – visuomeninės paskirties teritorijos.

2. Perduodamas žemės sklypas reikalingas atlikti savarankiškajai savivaldybės funkcijai – gyventojų bendrosios kultūros ugdymui ir etnokultūros puoselėjimui.

3. Žemės sklypo dalis perduodama neatlygintinai naudotis 62 (šešiasdešimt dvejiems) metams, skaičiuojant nuo šios sutarties sudarymo dienos, bet ne ilgesniam laikotarpiui, nei reikia valstybės ir savivaldybės funkcijoms atlikti. Šis reikalavimas netaikomas perduodant neatlygintinai naudotis valstybinės žemės sklypus, kurių reikia tradicinėms religinėms bendruomenėms ir bendrijoms.

4. Perduodamame neatlygintinai naudotis žemės sklype esančių žemės savininkui ar kitiems asmenims nuosavybės teise priklausančių statinių ir įrenginių naudojimosi sąlygos, naujų pastatų, statinių statybos, kelių tiesimo, vandens telkinių įrengimo ir kitos sąlygos taip pat pastatų ir (ar) įrenginių naudojimo sąlygos pasibaigus žemės sklypo panaudos terminui: Lietuvos Respublikos civilinio kodekso ir kitų teisės aktų nustatyta tvarka. Perduodamoje neatlygintinai naudotis žemėje leidžiama atlikti pastatų rekonstrukcijos ir sklypo tvarkymo darbus, statyti naujus statinius ar įrenginius, kurie neprieštarauja nustatytam teritorijos tvarkymo ir naudojimo režimui. Minėtus darbus vykdyti tik pagal nustatyta tvarka parengtą ir suderintą projektinę dokumentaciją.

5. Disponavimo iš žemės sklypo gautomis pajamomis ir jame išauginta produkcija sąlygos: Lietuvos Respublikos įstatymų nustatyta tvarka.

6. Žemės naudojimo apribojimai, servitutai: nėra.

7. Trečiųjų asmenų teisės į perduodamą neatlygintinai naudotis žemės sklypą: nėra.

8. Žemės sklypo dalies vertė – 26465 Eur (dvidešimt šeši tūkstančiai keturi šimtai šešiasdešimt penki eurai), apskaičiuota pagal 2024-01-01 taikytus žemės verčių žemėlapius, patvirtintus Nacionalinės žemės tarnybos prie Aplinkos ministerijos direktoriaus 2023 m. gruodžio 21 d. įsakymu Nr. 1P-667-(1.3 E.) „Dėl masinio žemės vertinimo dokumentų patvirtinimo“.

9. Kiti su neatlygintinai perduodamo žemės sklypo naudojimu ir grąžinimu, pasibaigus panaudos sutarčiai, susiję panaudos davėjo ir panaudos gavėjo įsipareigojimai: Lietuvos Respublikos civilinio kodekso ir kitų teisės aktų nustatyta tvarka.

10. Panaudos gavėjo išlaidų žemės ūkio paskirties žemei pagerinti atlyginimas: teisės aktų nustatyta tvarka.

11. Panaudos davėjui priklausantys melioracijos įrenginiai, keliai, tiltai, kiti inžineriniai įrenginiai remontuojami panaudos gavėjo lėšomis.

12. Šalys įsipareigoja laikytis žemės sklypui pagal Lietuvos Respublikos specialiųjų žemės naudojimo sąlygų įstatymą nustatytų specialiųjų žemės naudojimo sąlygų, kurios įregistruotos Nekilnojamojo turto registre.

13. Šalys už žemės panaudos sutarties pažeidimus atsako Lietuvos Respublikos civilinio kodekso nustatyta tvarka.

14. Sutartis panaudos davėjo reikalavimu nutraukiama prieš terminą, jeigu panaudos gavėjas naudojasi žemės sklypu ne pagal sutartyje nurodytas sąlygas, perduoda žemės sklypą naudotis trečiajam asmeniui, nebeatlieka funkcijų, kurioms buvo perduotas neatlygintinai naudotis valstybinės žemės sklypas, jeigu pagal parengtą naują arba pakeistą ir nustatyta tvarka patvirtintą teritorijų planavimo dokumentą ar žemės valdos projektą šis žemės sklypas paimamas visuomenės poreikiams, taip pat jeigu parduodami valstybei ar savivaldybei nuosavybės teise priklausantys statiniai pagal disponavimą valstybės ir savivaldybės turtu reglamentuojančius teisės aktus, jeigu panaudos gavėjas savo lėšomis per 3 mėnesius nuo sutarties sudarymo dienos neįregistravo sutarties Nekilnojamojo turto registre arba panaudos davėjo reikalavimu nepašalino sutarties sąlygų pažeidimo. Sutartis gali būti nutraukiama ir kitais Lietuvos Respublikos civilinio kodekso, kitų Lietuvos Respublikos įstatymų nustatytais atvejais.

15. Panaudos gavėjas turi teisę nutraukti panaudos sutartį, apie tai įspėjęs kitą šalį ne vėliau kaip prieš vieną mėnesį.

16. Sutarties pakeitimai ir papildymai galioja, jeigu jie sudaryti raštu ir nustatytąja tvarka pasirašyti abiejų šalių.

17. Prie šios sutarties pridedamas perduodamo neatlygintinai naudotis žemės sklypo planas M 1: 500, kaip neatskiriama sudedamoji šios sutarties dalis.

18. Panaudos sutartį panaudos gavėjas savo lėšomis per 3 mėnesius nuo sutarties sudarymo dienos įregistruoja Nekilnojamojo turto registre.

19. Ginčai dėl šios sutarties sprendžiami Lietuvos Respublikos įstatymų nustatyta tvarka.

20. Ši sutartis įsigalioja nuo jos pasirašymo momento.

21. Sutartis sudaryta trimis egzemplioriais, kurių vienas paliekamas panaudos davėjui, kiti du perduodami panaudos gavėjui. Kai sutartis sudaroma elektroniniu būdu, šalių atstovai sutartį pasirašo kvalifikuotais elektroniniais parašais. Pasirašomas 1 (vienas) sutarties egzempliorius, juo šalys pasidalina elektroninėmis priemonėmis.

Panaudos davėjas: Panaudos gavėjas:

Rokiškio rajono savivaldybė Biudžetinė įstaiga

Kodas 111101681, Rokiškio kultūros centras

Sąjūdžio a. 1, Rokiškis Kodas 191570541

A. s. Nr. LT95 7300 0100 0257 7091 Sąjūdžio a. 2, Rokiškis

„Swedbank“, AB bankas, kodas 73000 A.s. LT28 4010 0415 0003 0091

Tel. +370 458 71 429 Luminor Bank AS, kodas 40100

El. p. savivaldybe@rokiskis.lt El. p. rokiskiokc@gmail.com

Administracijos direktorius Direktorė

Valerijus Rancevas Vaiva Baltrūnaitė Kirstukienė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas) (parašas)

A.V. A.V.